રાજસ્થાનમાંથી રતનપુર બોર્ડર થઈને દારૂ ઘુસાડવા બુટલેગરો બેફામ બની ચુક્યા છે. ત્યારે સોમવારના રોજ શામળાજી પોલીસ સ્ટાફ રતનપુર ચેકપોસ્ટ ખાતે અણસોલ ગામની સીમમાં વાહન ચેકીંગ કરી રહ્યા હતા દરમિયાન રાજસ્થાન તરફથી એક ટ્રક કન્ટેનર આવી રહ્યું હતું. પોલીસને જોતાં કન્ટેનર ચાલક વાહન મુકીને ભાગી ગયો હતો. પોલીસે ટ્રક કન્ટેનરની તપાસ હાથ ધરતાં તેમાંથી ૪૪,૧૩,૬૦૦નો ભારતીય બનાવટનો વિદેશી શરાબ મળી આવ્યો હતો. પોલીસે મુદ્દામાલ કબ્જે લઈ ફરાર ચાલકની શોધખોળ કરવા કાર્યવાહી હાથ ધરી છે.